Zhantas/Cleaned-Uzbek_Wikipedia huggingface dataset:
Magʻruf ota qabristoni

Magʻruf ota qabristoni — Toshkent shahrining Sergeli tumanida joylashgan qabriston.

 Tarixi 

Qabriston xalq orasida „Magʻruf ota“ nomi mashhur boʻlib, XI-XII asrlarda tashkil topgan. Maydoni 1,13 gektarni tashkil qiladi.

 Obodonlashtirish 

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida ushbu qabristonning 2018—2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida 
912,1 mln. soʻm mablagʻ ajratilgan.

 Yana qarang 

 Chigʻatoy qabristoni
Abdurahim O‘tkir

Abdurahim Teleshov O‘tkir (13.06.1923— 5.10.1995, Qumulda shahri) — uygʻur shoiri. U zamonaviy uygʻur sheʼriyatining otasi sifatidaeʼtirof etilgan.

 Hayoti 
Abdurahim Teleshov Oʻtkir, 1923-yil 13-iyunda tugʻilgan. 1942-yilda Shinjon universitetini tamomlab, 1949-yilgacha „Oltoy“ gazetasida muharrir boʻlib ishlagan. Ikki marta (1951—1958, 1966—1976) hibsga olingan.

Abdurihim Teleshov Oʻtkir, 1980-yildan Shinjon-Uygʻur muxtor rayoni Falsafa va ijtimoiy fanlar akademiyasi Adabiyotshunoslik instituti xodimi, 1988-yildan esa „Qutadgʻu bilig“ jamiyati Prezidiumi raisining oʻrinbosari etib tayinlangan.

Abdurahim Teleshov O‘tkir, 1995-yil 5-oktyabrda Urumchi shahrida vafot etganƏli Şamilov, Uyğur, Qaqauz, Quzey Qafqaz Türklərinin folkloru və ədəbiyyatı,"Nurlan" nəşriyyatı, Bakı, 2011, səh. 412. s.63-67..

 Asarlari 
Abdurahim Teleshov O‘tkir 1940-yillarda „Muzulqan sheher“ (Muzlagan shahar), „Bahor chillaymen“ (Bahorni chaqiraman), „Janubka xat“ (Janubga maktub), „Tan zibasi yo‘qmidur“ (Tong goʻzali yoʻqmudur) kabi sheʼrlari, „Yeni Chungo Gulistanina“ (Yangi Xitoy Gulistoniga), „Keshker kechasi“ (Qashqar kechasi), „Tamche kandin millionlan chechak“ (Bir tomchi qondagi millionlab gullar), „China moden“ dramalari, Dengizdin sada" (Dengizdan ovoz), „Bash egim“ (Bosh kiyim) kabi hikoyalari nashr etilgan.

1946-yilda „Yurek munliri“ (Yurak faryodi), 1948-yilda „Tarim boyliri“ (Tarim boylari) nashr etilgan. 1950—1970-yillarda „Vijdan boyliri“ (Vijdon boylari), „Sajdigahimga“, „Tova dep tuttum yaka“, „Kuzgi keshisi“, „Navoi gezaliga muxammes“, „Oq emes sachimdiki“, „Iz“, 1970 yildan keyin esa „Yaxshi“, „Sarlevhesiz sheʼrlar“, „O‘mur hekkide muxammas“ (Umr haqida muxammas), „Keshker guzeliga“ „(Qashgʻar goʻzaliga)“, „Men aq bayroq emes“ kabi sheʼrlar yozgan.

„Ulug‘ ana hekkide chechek“, „Gul va azgan“ (Gul va yovvoyi gul), „Sheir va shair“, „Kashtishiga madhiya“ (Qimmatbaho toshga madhiya), „Iz“ va „Oygangan Zamin“ kabi romanlar yozgan.

 

 

 Iz (Sheʼr) Arxivləşdirilib arxivlangan Otkur sheʼrining uygʻurcha va inglizcha tarjimasi
 Sheʼrlar to‘plami (uyg‘urlar)
 Sharqiy Turkiston uygʻur yozuvchilari Arxivləşdirilib
 Abdurihim Teleshov Oʻtkur sheʼrlari

Turkum:Uygʻur shoirlari
Turkum:Uygʻur yozuvchilari
Turkum:1995-yilda vafot etganlar
Turkum:5-oktyabrda vafot etganlar
Turkum:1923-yilda tugʻilganlar
Turkum:23-iyunda tugʻilganlar
Qazaqstannin 10 jildigʻi

Qazaqstannin 10 jildigʻi  — Qozogʻiston Respublikasining Almati viloyati, Koʻksu tumaniga qarashli qishloq. Mukri qishloq okrugi tarkibiga kiradi. Balpiq-biy qishlogʻidan 8 km gʻarbda joylashgan. KATO kodi — 194853200.
 Aholisi 
1999-yilda qishloq aholisi 543 kishini (273 erkak va 270 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 263 kishi (138 erkak va 125 ayol) yashagan.
 

Turkum:Alifbo boʻyicha aholi punktlari
Turkum:Koʻksu tumani aholi punktlari
Abdurrahmon ibn Udays

Abdurrahmon ibn Udays ( — Abdurrahmon ibn Udays ibn Amr ibn Ubayd ibn Kilob ibn Duhmon ibn Gʻanm ibn Hamim ibn Zahl ibn Haniy ibn al-Balaviy,? — 36/656-57, Falastin) — sahoba.

 Xalifa Usmonning shahid etilishi 
Bay’at ar-rizvonda ishtirok etgan va Usmonning shahid etilishida qatnashgan. Misr fathida ishtirok etgan va u yerda makon topgan. Misrdan Madinaga yo‘lga chiqqan to‘rt harbiy qismdan birining qo‘mondoni bo‘lgan. Bu holatdan xabar topgan xalifa Usmon, tarkibida Ali va Muhammad ibn Maslamalar bo‘lgan o‘ttiz (yoki ellik) kishidan iborat hay’atni isyonchilarni bostirish uchun Misrga jo‘natadi. Hay’at isyonchilarga maʼqul bo‘lmagan baʼzi masalalarning tuzatilishini xalifa nomidan vaʼda berib, ularni orqaga qaytaradi. Biroq ular Buvaybga yetib kelganlarida, xalifaning qulini Misr voliysiga yozilgan xat bilan qo‘lga oladilar. Xatda Abdurrahmon ibn Udays va uning do‘stlari Misr­ga qaytganlarida ularni yuz darradan urish, soch-soqollarini olib tashlash va yangi buyruq kelgunigacha hibsda ushlash yozilgan edi. Shundan keyin qo‘shin orqaga qaytib, Madinaga keladi va Usmon bilan muzokara o‘tkazadilar. Xalifa ushbu xatdan xabari yo‘qligini aytsa-da, Abdurrahmon ibn Udays va uning tarafdorlari uning so‘zlariga ishonmaydilar. Boshqa isyonchilar bilan birgalikda xalifani qirq to‘qqiz kun qamalda ushlab turib, so‘ngra shahid qiladilar.

 Oʻldirilishi 
Usmon shahid qilinganidan so‘ng, Abdurrahmon ibn Udays Misrga qaytayotgan chog‘ida, boshqa isyonchilar bilan birga Muoviyaning odamlari tomonidan ushlanib, Falastinda hibsga olinadi. Isyonchilar bir necha bor qamoqxonadan qochishga harakat qilgan bo‘lsalar-da, Falastin voliysidan qochib qutula olmaydilar. Abdurrahmon ibn Udays o‘zini qo‘lga olgan kishiga, „Holingizga voy bo‘lsin! Allohdan qo‘rq va qonimni to‘kma. Men daraxt tagida Payg‘ambarga bay’at qilgan sahobaman!“ desa-da, uning so‘zlari unga taʼsir qilmaydi. U: „Xalil tog‘ida ko‘p daraxt bor“ — deya, Abdurrahmon ibn Udaysni o‘ldiradi.

 Hadislari 
Misrlik tobe’inlardan Abu-l-Husayn al-Hajriy, Abdurrahmon ibn Simosa va Abu Savr al-Fahmiy kabi muhaddislar undan hadis rivoyat qilganlar.

 

 Ibn Saʼd. At-Tabaqāt al-kubrā. — Bayrut: 1388/1968. III, 65, 71; VII, 509; 
 At-Tabariy. Tarӣx. — Qohira: 1960-70. — Bayrut: IV, 348, 357, 368, 378, 381; 
 Ibn Abu Xotim. Al-Jarh va-t-taʼdӣl. — Haydarobod: 1371-73/1952-53. V, 248; 
 Ibn Abdulbar. Al-Istӣ’āb. — Qohira: 1328. II, 411; 
 Ibn al-Asir. Usd al-g‘āba. — Qohira: 1390-93/1970-73. III, 474; 
 Ibn al-Asir. Al-Kāmil. — Leiden: 1851-76. — Bayrut: 1399/1979. III, 158, 162, 169; 
 Ibn Hajar. Al-Isāba. — Qohira: 1328. II, 411; 
 Selman Başaran. „Abdurrahman b. Udeys“. TDV İA. — İstanbul: 1988. I, 176.
Islom Karimov koʻchasi (Buxoro)

Islom Karimov koʻchasi — Buxoro shahrining markaziy va sayyohlik koʻchalaridan biri — Oʻzbekiston Respublikasi Buxoro viloyatining maʼmuriy markazi. U Oʻzbekiston Respublikasining birinchi prezidenti Islom Karimov nomi bilan atalgan. Koʻchaga Xalq deputatlari Buxoro viloyat Kengashining 2017-yil 10-may kuni bo‘lib o‘tgan sessiyasida Islom Karimov nomi berildi.

 Islom Karimov koʻchasining nomlanish tarixi 
Xalq deputatlari Buxoro viloyat Kengashining 2017-yil 10-may kuni bo‘lib o‘tgan sessiyasida O‘zbekiston Birinchi Prezidenti Islom Karimovning xotirasini abadiylashtirish maqsadida Buxoro shahridagi markaziy ko‘chalarni birlashtirib, Islom Karimov nomini berish to‘g‘risidagi masala muhokama qilindi. Buxoro viloyat deputatlari Buxoro shahar kengashi deputatlarining 9-fevraldagi qarori bilan tasdiqlangan Buxoro shahridagi Abduxoliq G‘ijduvoniy ko‘chasi hamda O‘zbekiston Mustaqilligi ko‘chasining Piridasgir ko‘chasi bilan kesishmasigacha bo‘lgan hudud nomini Islom Karimov ko‘chasi deb o‘zgartirish to‘g‘risidagi taklifni bir ovozdan maʼqulladi. Abduholiq G‘ijduvoniy ko‘chasidan O‘zbekiston Mustaqilligi va Piridastgir ko‘chalari kesishmasiga qadar bo‘lgan qismga O‘zbekiston Respublikasi Birinchi Prezidenti nomini berildi.

 va 
 
Turkum:Buxoro koʻchalari
Turkum:Islom Karimov nomidagi obyektlar
Drumlinalar (glyatsial relyef shakli)

Drumlinalar — cho‘ziq-tuxumsimon shakldagi, uzun o‘qi muzlik yo‘nalishga parallel bo‘lgan tepaliklar. Drumlinalar asosiy morena tepalarining bir xilidir. Ularning o‘lchami quyidagicha: uzunligi 500–2500 m, kengligi 150–400 m, balandligi 5–45 m. Drumlinalar, odatda, to‘da-to‘da bo‘lib joylashadi va katta maydonlarni qoplaydi. Har bir drumlina tagida tub jinslar yadrosi bo‘ladi. Turtib chiqqan bu tub jinslar muzda yoriq hosil qilgan va shu yoriqqa asosiy morenaning parcha jinslari to‘plangan. Muz erigach, bu jinslar cho‘kib, drumlina tepaligini hosil qilgan.
Abdurrahmon ibn Ummul-Hakam

Abdurrahmon ibn Ummul-Hakam ( — Abu Mutarrif Abdurrahmon ibn Abdulloh ibn Usmon as-Saqafiy,? — 66/685-686,?) — umaviy voliylaridan, tobeʼin.

Abu Sufyonning qizi bo‘lgan onasi Ummul-Hakamga nisbat berilib, Ibn Ummul-Hakam deb ham nomlanadi.

 Faoliyati 
Hijratning 53-yilida Vizantiyaga bo‘lgan yurishda qatnashgan. Tog‘asi Muoviya ibn Abu Sufyon tomonidan Kufa voliyligiga tayinlangan (58/677-78-yil). Bu yerda hokim bo‘lgan vaqtda juma xutbasini o‘tirgan holda o‘qigani uchun sahoba Kaʼb ibn Ujra tomonidan qattiq tanqid qilingan. Keyinchalik uquvi bo‘lmagani uchun kufaliklar tomonidan rahbarlikdan haydalgan. So‘ng Misrga hokim etib tayinlangan. Yo‘lda uni qarshi olgan sahoba Muoviya ibn Xudayj Kufada bo‘lgani kabi Misrda ham rahbar bo‘la olmasligini aytib, uni Shomga ketishga ko‘ndiradi. Shomda voliy bo‘lganidan keyin yana Muoviya tomonidan al-Jaziraga hokim etib tayinlangan Abdurrahmon ibn Ummul-Hakam, tog‘asining vafotiga qadar mazkur lavozimda qoladi. Abdulloh ibn Zubayrning Shomdagi voliysi Zahhok ibn Qays, Marvon bilan jang qilish uchun shahardan chiqqan vaqtda Abdurrahmon ibn Ummul-Hakam darhol u yerda hozir bo‘ladi va xalqni Marvon ibn Hakamga bay’at etishga chaqiradi. Baʼzi da sahoba ekanligi rivoyat qilingan Abdurrahmon ibn Ummul-Hakam, Hazrat Usmonning qotillaridan Amr ibn al-Hamiqni o‘ldirganligi bilan ham shuhrat qozongan.

 Vafoti 
Abdurrahmon ibn Ummul-Hakam Abdulmalik ibn Marvon xalifalik vaqtida vafot etgan.

 

 Ibn Saʼd. At-Tabaqāt al-kubrā. — Bayrut: 1388/1968. V, 519; VI, 25; 
 At-Tabariy. Tarӣx. — Qohira: 1960-70. V, 273, 288, 310-312; VI, 140; 
 Ibn al-­Asir. Usd al-g‘āba. — Qohira: 1390-93/1970-73. III, 437-439; 
 Ibn Hajar. Al-Isāba. — Qohira: 1328. III, 70-71; 
 Selman Başaran. „Abdurrahman b. Ümmü’l-Hakem“. TDV İA. — İstanbul: 1988. I, 176.
Аbdulloh ibn Muborak jome masjidi

Аbdulloh ibn Muborak jome masjidi - Buxoro viloyatining Qorovulbozor tumanida joylashgan yagona jome masjidi 
thumb|alt=Аbdulloh ibn Muborak jome masjidi|Аbdulloh ibn Muborak jome masjidi

 Tarixi 
Buxoro viloyati Qorovulbozor tumanida 2019-yildan “Аbdulloh ibn Muborak” jome masjidi roʼyxatdan oʼtkazilib, faoliyat yurita boshladi. Qorovulbozor tumanida shu vaqtgacha masjid yoʼq edi. Аholining koʼp qismi jamoat namozlarini ado etish uchun tumandan 50 km masofada joylashgan Kogon tumanidagi masjidlarga qatnar edi. Аholining bir necha bor qilgan murojaatlari inobatga olinib, mahalliy hokimlik tomonidan masjid qurilishi uchun “Tinchlik” mahallasi hududidan yer ajratildi. https://darakchi.uz/uz/81954

 Qurilishi 
Masjid qurilishiga 2019-yil 21-fevral kuni tamal toshi qo'yilgan. Qorovulbozor tumanidagi yagona masjidga Oʼzbekiston musulmonlari idorasi raisi, muftiy Usmonxon Аlimov hazratlari tamal toshi qo'ydi. Mazkur masjid tumanning Tinchlik mahallasidan yer ajratilgan. https://darakchi.uz/uz/81954
thumb|alt=Masjid qurilishi|Masjid qurilishi
Goʻzal Turkiston

Goʻzal Turkiston — Abdulhamid Sulaymon oʻgʻli Choʻlpon tomonidan 1917-yilda yozilgan sheʼrQahramon Rajabov. Ibrohimbek qoʻrboshi va safdoshlari faoliyati. — Toshkent: „Fan“, 2022. 142-bet.. 1941—1945-yillarda harbiy faoliyat olib borgan Turkiston legionining marshi sifatida eʼtirof etilgan. O‘zbekiston Respublikasi Mustaqilligining 31 yilligi munosabati bilan Yangi O‘zbekiston bog‘ida oʻtkazilgan davlat tantanasida ilk bor rasmiy ravishda Go‘zal Turkiston marshi ijro etilgan. Bu marosimdagi ushbu chiqish tashabbuskorlaridan biri O‘zbekiston Respublikasi Prezidentining maslahatchisi — Xayriddin Sultonov ekanligi aytiladi.

 Qoʻshiq qilib kuylanishi 
+O‘zbekcha matniTurkcha tarjimasiInglizcha tarjimasiGo‘zal Turkiston senga ne bo‘ldi?
Sahar vaqtida gullaring so‘ldi,

Chamanlar barbod qushlar ham faryod

Hammasi mahzun bo‘lmas mi dilshod?

Bilmam nechun qushlar uchmas bag‘chalaringda?

Birlig‘imizning tabranmas tag‘i

Umidimizning so‘nmas chirog‘i

Birlash ey xalqim kelgandir chog‘i,

Bazansin imdi Turkiston bog‘i.

Qo‘zg‘al xalqim yatar shuncha javru jafolar.

Ol bayrog‘ingni qalbing o‘yg‘ansin,

Qullik asorat barchasi yonsin,

Qur yangi davlat yovlar o‘rtansin,

O‘sib Turkiston qadding ko‘tarsin

Yayrab yashnab o‘z vataning gul bag‘larida.Güzel Türkistan, sana ne oldu,
Seher vaktinde güllerin soldu?

Çimenler berbat, kuşlarda feryat

Hepsi de mahzun, olmaz mı dil şâd?

Bilmem niçin kuşlar uçmaz bahçelerinde…

Birliğimizin yıkılmaz dağı,

Umudumuzun sönmez ışığı.

Birleş ey halkım, gelmiştir çağı

Bezensin şimdi Türkistan bağı.

Davran halkım, yeter şunca cevrü cefalar.

Al bayrağını, kalbin uyansın

Kölelik, esirlik hepsi de yansın.

Kur yeni devlet, düşmanlar yansın,

Gelişsin Türkistan, yerinden doğrulsun.

Hür yaşasın, öz vatanın gül bağlarında.What happened to you?, O beautiful Türkistan!,

Faded your flowers, before itʼs Time.

In ruins the countryside, all the birds lament,

All are in misery, will there ever be relief?

I know not, why the birds fly not in your bocages?.

Unsheakable mountain of our unity,

Unextinguishable unity candle of our hopes,

Unite my nation! the time has arrived,

Bedizened may now be the bower, (that is) Türkistan.

Rise O my people! enough with this suffering.

Attend to your flag, may your senses be awakened,

This enslavement, captivity may be diminished.

Accord you a New State! terrified may by it the enemy be,

By springing up, may Türkistan reach to the skies.

Live freely thereafter, in the flower gardens of your country.

 

 

Turkum:Jadidlar
Turkum:Sheʼriyat
Bobur koʻchasi (Toshkent)

Bobur koʻchasi — Yakkasaroy tumanida, Beshyogʻoch maydoni bilan Aeroport maydoni oraligʻida joylashgan koʻcha. Uzunligi 4,3 km. 

 Tarixi 
Ko'chaga hoir va sarkarda Bobur nomi berilgan. Bobur koʻchasi 1954-yilgacha Teatr koʻchasi, 1991-yilgacha Bogdan Xmelnitskiy koʻchasi deb atalgan. Toshkentdagi aeroportga olib boruvchi asosiy koʻchalardan biri. XX asrning 30-yillarida Toshkent toʻqimachilik mashinasozligi zavodi qurilayotganda yuzaga kelgan. Keyinroq koʻcha yoʻnalishida maʼmuriy va turar joy binolari qurilgan. 1967-yil aeroport yaqinida yoʻloʻtkazgich-koʻprik qurilgan. 2008-yil noyabrda ushbu koʻprik tubdan qayta rekonstruksiya qilindi.

Mustaqillik yillarida koʻchaning Boʻrijar kanalidan oʻtish qismidagi koʻprik yangilandi, koʻcha kengaytirilib, trotuarlari koʻkalamzorlashtirildi. Koʻchaning boshidan oxirigacha archa ekilgan.

 Binolar 
Koʻcha yoʻnalishida Respublika baynalmilal madaniyat markazi, Toshkent bosh plani loyihalash va ilmiy tadqiqot instituti, poliklinika, „Baxt uyi“, „Tabassum“ restoran-toʻyxonasi, Koʻzi ojizlar jamiyati, Bobur nomidagi madaniyat va istirohat bogʻi (hozirgi Doʻstlik bogʻi), Saudiya Arabistonining Oʻzbekiston Respublikasidagi elchixonasi, Aleksandr Pushkin haykali, „Oʻzbekengilsanoat“ kompaniyasi, „Saodat“ savdo majmuasi, savdo va maishiy xizmat koʻrsatish shoxobchalari bor.

Koʻcha yaqinida Toshkent pedagogika universiteti (hozirgi Toshkent davlat oʻzbek tili va adabiyoti universiteti), Yakkasaroy tumani hokimiyati, Mehnat va aholini ijtimoiy muhofaza qilish vazirligi, Toshkent toʻqimachilik va yengil sanoat instituti, Beshyogʻoch va „Askiya“ dehqon bozorlari joylashgan.

 Gallireya 

 Yana qarang 

 Toshkent koʻchalari roʻyxati

 

Turkum:Toshkent koʻchalari
Bodomzor yoʻli koʻchasi (Toshkent)

Bodomzor yoʻli koʻchasi — Yunusobod tumanida, Niyozbek yoʻli koʻchasi bilan Nizomiy koʻchasi oraligʻida. Uzunligi 3 km.

Bu koʻcha XX asrning 40-yillarida tashkil etilib, avval Uritskiy tor koʻchasi, keyin Observatoriya berk koʻchasi, soʻngra Chimkent 1-tor koʻchasi deb yuritilgan. 1977-yildan koʻcha rus tabiatshunos olimi Kliment Timiryazev (1843-1920) nomi bilan atalgan. 1990-yil koʻchaning Kichik halqa yoʻlidan Nizomiy koʻchasigacha boʻlgan qismiga seysmolog olim, akademik Gʻani Mavlonov (1910-1988), 1998-yil Kichik halqa yoʻlidan Niyozbek yoʻli koʻchasigacha boʻlgan qismiga diplomat Gʻafur Abdurashidov (1918-1973) nomi berildi. 2008-yil 9-iyunda koʻchaning yaxlitligini taʼminlash va tarixiy nomini tiklash maqsadida „Bodomzor yoʻli“ nomi qoʻyildi.

Koʻcha yoʻnalishida turar joy binolari, yakka tartibdagi uy-joylar, maʼmuriy binolar, Fizika-texnika instituti, Gidrometeorologiya markazi, Vaksina va zardoblar instituti, Yunusobod tumani xalq sudi, Oʻzbekiston milliy kutubxonasining texnik boʻlimi, Mirza Yusuf masjidi, Toshkent irrigatsiya va melioratsiya institutiga qarashli binolar, maishii xizmat koʻrsatish, savdo va umumovqatlanish shoxobchalari bor. Koʻcha yaqinida Oloy bozori, Astronomiya instituti, Polsha Respublikasining Oʻzbekiston Respublikasidagi elchixonasi, Toshkent axborot texnologiyalari unstituti va boshka muassasalar joylashgan.

 Yana qarang 
 Toshkent koʻchalari roʻyxati

 

Turkum:Toshkent koʻchalari
Minor qabristoni

Magʻruf ota qabristoni — Toshkent shahrining Yunusobod tumanida joylashgan qabriston.

 Tarixi 

Qabriston xalq orasida „Minor“ nomi mashhur boʻlib, 1866-yilda tashkil topgan. Maydoni 12,54 gektarni tashkil qiladi va ushbu tumandagi maydoni jihatdan katta qabriston hisoblanadi.

 Joylashuvi 

Qabristonning gʻarbiy qismidan Boʻzsuv kanali oqib oʻtadi. Shimoliy qismida Minor masjidi joylashgan boʻlib, shu yerdan qabristonga kirish darvozasi mavjud. Qabristonning sharqiy qismidagi Sharof Rashidov koʻchasidan ham kirish darvozasi mavjud. Janubiy tomonda Yongʻin xavfsizligi bosh boshqarmasi joylashgan.

 Obodonlashtirish 

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida ushbu qabristonning 2018—2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida
897,8 mln. soʻm mablagʻ ajratilgan.

 Yana qarang 

 Chigʻatoy qabristoni
Botir Zokirov koʻchasi (Toshkent)

Botir Zokirov koʻchasi — Shayxontohur va Chilonzor tumanlari hududida, Alisher Navoiy va Turob Toʻla koʻchalari oraligʻida. Uzunligi 1,2 km. 2005-yil 25-aprelda Abay koʻchaning bir qismiga koʻyilgan. Oʻzbekiston xalq artisti Botir Zokirov nomi bilan yuritiladi. 

Koʻcha yoʻnalishida Oʻzbekiston konservatoriyasi, avtobuslar boshbekati, Tashkent City, „Alisher Navoiy“, „Paxtakor“ va „Oʻzbekiston“ metro bekatlari joylashgan. Koʻcha yaqinida Adabiyot muzeyi, Oʻzbekiston yoshlar teatri, Oʻzbekiston milliy teleradiokompaniyasi, Paxtakor markaziy stadioni, Oʻrmonchilik va manzarali bogʻdorchilik ilmiy markazi, Kinochilar uyi, Toshkent davlat iqtisodiyot universiteti va boshka muassasalar bor.

 Yana qarang 
 Toshkent koʻchalari roʻyxati

 

Turkum:Toshkent koʻchalari
Koʻkcha Shayx Zayniddin qabristoni

Koʻkcha qabristoni yoki Shayx Zayniddin qabristoni — Toshkent shahrining Shayxontohur tumanidagi Koʻkcha mahallasida joylashgan qabriston.

 Tarixi 

Qabriston xalq orasida „Koʻkcha qabristoni“ nomi mashhur boʻlib, XI-XII asrlarda tashkil topgan. Professor Omonulla Fayzullaevning Shayx Zayniddinning tarixini oʻrganish boʻyicha xulosasiga koʻra, u kishining toʻliq ismi Shayx Zayniddin Koʻyi Orifoni Toshkandiy ibn Shayx Shahobiddin Abu Hafs Umar Suhravardiy boʻlgan. U kishi 1164-yilda tugʻilgan. Otasi Shayx Shahobiddin Abu Hafs Umar Suxravardiy 25 yil davomida Iroqning Xorazmshoh davlatidagi elchisi boʻlgan. Shayx Zayniddin oʻsha vaqtlarda Xorazmdan Toshkentga kelib qoladi. Shayx Zayniddin Toshkentga yaqinlashganida, shaharning Koʻkcha darvozasidan bir necha chaqirim uzoqlikda tuya toʻxtab choʻkadi. Ushbu joy, keyinchalik, Koʻkcha dahasiga aylanadi va bu yerda Orifon qishlogʻi paydo boʻladi. Hazrati Shayx Zayniddin 1259-yilda 95 yoshida vafot etib bu yerda dafn etiladi va bu joy „Shayx Zayniddin“ qabristoniga aylanadi. Bu qabriston 19-asrda shahardagi eng katta qabristonlardan biri boʻlgan. Oʻsha davrda u yerda faqat chillaxona va hujralar, keyinchalik esa masjid qurilgan. Shayxning oʻlimidan 132 yil oʻtgach Amir Temurning Shayx Zayniddin qabri oʻrnida maqbara qurdirgan. Maqbara shu kungacha bir necha bor taʼmirlangan. Maqbaraning orqa tomonida „Chillaxona“ — sakkiz tomonli, gumbazli bino qad koʻtarib turibdi. Salohiddin ibn Aloiddin Toshkandiy qalamiga mansub „Temurnoma“ kitobida quyidagilar yozilgan: 

„Sirli olam“ jurnalining 1998-yil avgust sonida Qahramon Nazarov qalamiga mansub „Shayx Zayniddin Koʻyi Orifon hazratlari“ va „Toshkent oqshomi“ gazetasining 1998-yil sentabr oyidagi sonida Professor Omonulla Fayzullaev qalamiga mansub „Shayx Zayniddin Toshkandiy haqida“ maqolalarida Shayx Zayniddinning tariqat murshidi, falakiyot ilmining bilimdoni va yer osti yoʻli qurilishining muhandisi ekanligi haqida ham maʼlumotlar mavjud. „Shayx Zayniddin“ maqbarasi yonida joylashgan Oʻzbekiston Musulmonlari Idorasiga qarashli „Shayx Zayniddin“ jomeʼ masjidi 1943-yilda ochilgandan to hozirga qadar shu nom bilan atalib kelinadi. Xalq tilida „Koʻkcha“, jomeʼ „Shayx Zayniddin“ nomlari bilan ham ataladi.

 Joylashuvi 
Qabriston Toshkentning gʻarbiy qismida, Mannon Uygʻur koʻchasi 378-uyda, „Koʻkcha“ mahallasi hududidadir joylashgan boʻlib, maydoni 8,20 gektarni tashkil qiladi. Qabriston yonida „Koʻkcha“ masjidi, 40-oʻrta maktab, 53- va 46-avtobuslarning „Koʻkcha“ bekati joylashgan.

 Obodonlashtirish 

O‘zbekiston Respublikasi Vazirlar Mahkamasining 2018-yil 14-dekabrdagi 1014-sonli qarori asosida Shayxontohur tumanidagi ushbu qabriston hamda „Zax qabristoni“ va „Kamolon qabristoni“ning 2018—2020-yillarda sanitariya holatini yaxshilash, obodonlashtirish, aholi ziyorat qilishi uchun zarur shart-sharoitlar yaratish va qabristonning moddiy-texnika bazasini mustahkamlash maqsadida
144,0 mln. soʻm mablagʻ ajratilgan.

 Yana qarang 

 Kamolon qabristoni
 Chigʻatoy qabristoni
Choxi Zanjir masjidi

Choxi Zanjir masjidi — Oʻzbekistonning Buxoro shahri tarixiy markazida joylashgan madaniy meros yodgorligi. Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

Masjid XVIII asrda bunyod etilgan. 1950-yillarda unda konditerlik sexi faoliyat yuritgan. Hozirda tashlandiq holatga kelib qolgan.

 

Turkum:Buxorodagi masjidlar
Turkum:Oʻzbekistondagi meʼmoriy yodgorliklar
Buzar

Buzar (Abuzar Gʻiforiy) Jundub bin Janoda bin Sufyon bin Ubayd (?, Yaman–32 h.q./652 m. Rabza) – Islom diniga beshinchi boʻlib imon kiritgan sahoba. Paygʻambar Muhammad (s.a.v.) vafotidan keyin Shomga borib, oʻsha yerda yashaydi. Xalifa Usmon davrida Damashqda kambagʻallarni boylarga qarshi kurashishga chaqirgani uchun Muoviya uning ustidan xalifaga shikoyat qiladi. Xalifa Usmon uni Madinaga chaqiradi, suhbatlashganlaridan soʻng Madina yaqinidagi Rabzada yashashga buyuradi va oʻsha yerda vafot etadi. Buzar toʻgʻrisoʻz va haqiqatparastligi bilan mashhur boʻlgan. Buzardan 282 hadis rivoyat qilinadi.

Navoiy asarlarida Buzar ikki marta talmeh qilingan:Yor isidur kom, keltursa sabo yoki shamol,

Doʻst taqririgʻa roviy xoh Buzar, xoh Anas.

(“Navodir ush-shabob”, 223-gʻazal)

 
Turkum:Navoiyshunoslik
Busriy

Abu Ubaydulloh Muhammad bin Hasson Busriy – “Nasoyim ul-muhabbat”da tilga olingan tasavvuf shayxi. Kunyasi – Abu Ubayd. Damashq shahri yaqinidagi Busro qishlogʻida tugʻilgan. Abu Turob Naxshabiyning shogirdi. Abu Said Xarroz, Shoh Shujoʼ Kirmoniy, Abu Abdulloh Jallo bilan suhbatda boʻlgan. Abu Abdulloh Jallo uni Zunnun Misriy, Abu Turob Naxshabiy, Abulabbos bin Ato kabi ulugʻ shayxlarga tenglashtirgan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni qisqartirilgan holda kiritgan.

 
Turkum:Navoiyshunoslik
Bulbul bila gul

“Bulbul bila gul” – Mavlono Ruhiy Yoziriyning asari. Munozara janrida bitilgan. Alisher Navoiy asar nomini “Majolis un-nafois”da Yoziriy bilan bogʻliq bobda tilga oladi.

 
Turkum:Navoiyshunoslik
Bundor Sheroziy

Bundor Sheroziy, Husayn bin Muhammad Bin Muhallab (vaf. 353 h.q./964 m.) – “Nasoyim ul-muhabbat”da tilga olingan tasavvuf shayxi va faqih. Kunyasi – Abulhusayn. Arrajon shahrida (hozirgi Erondagi Behbahon shahri) yashagan. Abubakr Shibliyning shogirdi. Abu Jaʼfar Haddod, Abulhusayn Jahzam Hamadoniy, Shayx Abu Zurʼa Tabariy bilan suhbatda boʻlgan. Abu Abdulloh Xafif Sheroziyning ustozi. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni qisqartirilgan holda kiritgan.

 
Turkum:Navoiyshunoslik
Bunon bin Abdulloh

Bunon bin Abdulloh – “Nasoyim ul-muhabbat”da tilga olingan tasavvuf shayxi. Kunyasi – Abulhasan. Misrda yashagan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

 
Turkum:Navoiyshunoslik
Bunon bin Muhammad Hammol

Bunon bin Muhammad Hammol, Abulhusayn Bunon bin Muhammad bin Hamdon bin Saʼid Misriy (vaf. 316 h.q./928 m. Misr) – “Nasoyim ul-muhabbat”da tilga olingan tasavvuf shayxi. Abulhusayn Nuriyning ustozi. Junayd Bagʻdodiy, Ibrohim Xavvos va boshqa oʻz davrining mashhur shayxlari bilan suhbatda boʻlgan. Tajrid va tavakkul sohibi. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

 
Turkum:Navoiyshunoslik
Burunduq Xoʻjandiy

Burunduq Xoʻjandiy, Mavlono Burunduq, Amir Bahouddin (757–835 h.q./1356 Xoʻjand –1402 m. Samarqand) – temuriylar davrida yashab, ijod qilgan shoirlardan biri. Davlatshoh Samarqandiy uni “Buxoriy” taxallusi bilan tilga olgan. U garchi Xoʻjandda tugʻilgan boʻlsa-da, hayoti va ijodiy faoliyati asosan Samarqand va Hirotda kechgan. “Ibni Nusrat” va “Burunduq” taxalluslari bilan sheʼr yozgan. Mironshoh, Umarshayx Mirzo va uning oʻgʻli Boyqaro saroyida xizmat qilgan. Asosan qasida janrida ijod qilgan. Qadimgi ibriy va suryoniy tillarini bilgan. Tib ilmidan ham yaxshi xabardor boʻlgan. Alisher Navoiyning guvohlik berishicha, tabʼi hazil va mutoyibaga moyil boʻlganligi sababli, zamondoshlari uning achchiq va zaharli tilidan qoʻrqib, “ustoz” deb murojaat qilishgan. Devoni bizgacha yetib kelmagan. “Xulosat ul-ashʼor” tazkirasida 1800 bayt­dan iborat qasida, gʻazal va qitʼalaridan namunalar keltirilgan.

Alisher Navoiy Burunduq Xoʻjandiy haqida “Majolis un-nafois”ning birinchi majlisida maʼlumot berib, sheʼridan bir bayt namuna kiritgan.

 
Turkum:Navoiyshunoslik
Burhoniddin Atoulloh

Burhoniddin Atoulloh (15-asr, Ray – ?, Hirot) – shoir, olim va mudarris. Alisher Navoiy Burhoniddin Atoulloh Hirotda nufuzli oilada tarbiya topgani, Shohrux Mirzo madrasasida taʼlim olgani haqida maʼlumot bergan. Xondamir bergan maʼlumotga asosan Bahouddin Atoulloh Navoiy qurdirgan “Ixlosiya” madrasasida mudarrislik qilgan. Muammo ilmiga oid “Javohir ul-asmo” deb nomlangan asari bor. Shuningdek, Navoiyning muhrdorlik lavozimiga tayinlangani haqidagi qitʼasi oʻz davrida mashhur boʻlgan. Xondamir Burhoniddin Atoullohni aysh-ishratga moyil kishi, deb ataydi.

 
Turkum:Navoiyshunoslik
Abu Ali Boʻtagar

Abu Ali Boʻtagar – “Nasoyim ul-muhabbat”da tilga olingan tasavvuf shayxi. Shayx Abulhasan Husriyning muridi. Abdulloh Ansoriy qoʻl bergan pir. Alisher Navoiy “Nasoyim ul-muhabbat”ga “Nafahot ul-uns”dan ushbu shayx hayotiga bogʻliq bobni aynan kiritgan.

 
Turkum:Navoiyshunoslik
Valadnoma

“Valadnoma” – Jaloliddin Rumiyning oʻgʻli Sulton Valadning asari. “Ibtidonoma” deb ham ataladi. Hakim Sanoiyning “Hadiqat ul-haqiqa” dostoni vaznida 1290-yilda masnaviy shaklida yozilgan. Hajman 10 ming baytdan iborat. Asarda muallif oʻzining jismoniy hayoti, otasining ruhoniy hayoti, Shams Tabriziy, Salohiddin Zarkub, Hisomiddin Chalabiy kabi oriflarning maqomotini bayon qiladi. Alisher Navoiy ushbu asarni “Nasoyim ul-muhabbat”da Sulton Valadga bagʻishlangan bobda tilga oladi.

 
Turkum:Navoiyshunoslik
Vali Qalandar

Vali Qalandar (15-asr) – Fors-tojik tilida ijod qilgan xurosonlik shoir. Nomi “Majolis un-nafois”ning ikkinchi majlisida tilga olingan. Alisher Navoiy uning Abulqosim Bobur xizmatida boʻlgani, betakalluf, qoʻrqmas va behayo kishi ekani, soʻzamol notiqlar orasida saviyasiz sheʼrlari bilan tanilganini taʼkidlaydi. Alisher Navoiyning maʼlumot berishicha, Pir Budogʻ Hiriy shoirlarni Sherozga olib borganida, Vali Qalandar ham ular safida boʻlgan. “Majolis un-nafois”da Navoiy “yaxshi voqeʼ boʻlubtur”, deb uning bir baytini keltiradi.

Vali Qalandar Sherozda vafot etgan.

 
Turkum:Navoiyshunoslik
Vali Musavvir

Vali Musavvir (15-asr) – Alisher Navoiyning zamondoshi, naqqosh va musavvir. Mullo Vali qalandar nomi bilan shuhrat topgan. Rassomlik va naqqoshlikdan tashqari, suls yozuvini ham yaxshi bilgan. Ziyoratgoh jome masjidining peshtoqidagi suls yozuvidagi katiba, Sulton Husayn Boyqaroning ikkita portreti, ov jarayoni tasvirlangan miniatyura, zanjirband tuyaning rasmi uning qalamiga mansub. Ruhulloh Mirak Hiraviy undan suls yozuvini oʻrgangan.

 
Turkum:Navoiyshunoslik
Valid bin Abdulloh Saqqo

Valid bin Abdulloh Saqqo (vaf. 366 h.q./977 m.) – “Nasoyim ul-muhabbat”da tilga olingan tasavvuf shayxi. Zunnun Misriy bilan suhbatda boʻlgan. U faqr tushunchasiga shunday taʼrif beradi: “faqr ismi shunday kishigagina nisbat berilurkim, Haq taoloning yodidan oʻzga narsa xotirida boʻlmagay.” Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

 
Turkum:Navoiyshunoslik
Abulhusayn Varroq

Abulhusayn Muhammad bin Saʼd Varroq (vaf. 320 h.q./932 m.) – “Nasoyim ul-muhabbat”da tilga olingan tasavvuf shayxi. Nishopurning ulugʻ shayxlaridan. Shayx Abu Usmon Hiriy bilan suhbatda boʻlgan. Alisher Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni aynan kiritgan.

 

Turkum:Navoiyshunoslik
Abu Bakr Vositiy

Abubakr Muhammad bin Muso Vositiy (vaf. 320 h.q./932 m.) – “Nasoyim ul-muhabbat”da tilga olingan tasavvuf shayxi. Ibn ul-Fargʻoniy nomi bilan mashhur boʻlgan. Kufa, Bagʻdod va Ahvoz shaharlarining oʻrtasida joylashgan Vosit shahrida tugʻilgan. Junayd Bagʻdodiyning shogirdi. Abulabbos Sayyoriy uning yagona muridi boʻlgan. Tasavvufga tavhid nazariyasini tatbiq etgan. Iroq va Nishopurda yashab, umri oxirida Marvga kelib, oʻsha yerda vafot etgan. Qabri Abulhusayn Nuriyning yonida. Alisher Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni qisqartirilgan holda kiritgan.

 
Turkum:Navoiyshunoslik
Oʻzbekiston Bodibilding va fitnes federatsiyasi

Oʻzbekiston bodibilding va fitnes federatsiyasi (uzb . Oʻzbekiston Bodibilding va Fitnes Federatsiyasi Oʻzbekistondagi havaskor va professional bodibildingning boshqaruv organi hisoblanadi. Rasmiy ravishda 2006-yilda Timur Sobirov, Odil Abdurahmonov va Dmitriy Adisman tomonidan tashkil etilgan va roʻyxatdan oʻtgan. O‘zbekiston bodibilding va fitnes federatsiyasi O‘zbekiston Milliy olimpiya qo‘mitasi tomonidan rasman tan olingan. Bosh qarorgohi Toshkentda. Federatsiya Osiyo bodibilding va fitnes federatsiyasi (AFBB) va Butunjahon bodibilding va fitnes federatsiyasi (WBPF) aʼzosi hisoblanadi. Federatsiya O‘zbekistonda bodibildingni ommalashtirish va rivojlantirish uchun mas’uldir.

 Tarix 
UZFBF (O‘zbekiston bodibilding va fitnes federatsiyasi) tarixi 80-yillarga borib taqaladi. Aynan oʻsha paytda yengil atletika va gimnastikaga Toshkentda qiziqish toʻlqini paydo boʻldi, ammo rasmiy tashkilotlar uni qoʻllab-quvvatlashga shoshilmadi. Ammo ikki sportchi — N.Belavin va E.Bublik tufayli yengil atletika bilan shug‘ullanish istagida bo‘lganlar uchun birinchi sport klubi tashkil etildi. Ushbu voqea ushbu sport turining rivojlanishiga kuchli turtki berdi va tez orada, 1988 yilda hamyurtimiz Yuriy Dementiev bodibilding boʻyicha birinchi SSSR chempionati gʻolibiga aylandi. 1989-yilda Toshkentda birinchi ochiq chempionat o‘tkazildi. SSSR parchalanganidan so‘ng Daniil Plakida O‘zbekiston Respublikasi Bodibilding federatsiyasiga asos soldi, shundan so‘ng „Janob va xonim Toshkent“, „O‘zbekiston janoblari va xonimlari“ musobaqalari va respublikaning boshqa chempionatlari o‘tkazila boshlandi. 2006-yilda federatsiya asoschilari — Odil Abdurahmonov, Dmitriy Adisman va Timur Sobirovlar sharafiga u hozirgi UZFBF nomini oldi. 2012-yildan UZFBF unga rahbarlik qilgan ABBF va WBPF kabi federatsiyalarga aʼzo boʻldi. xalqaro musobaqalar darajasiga.

 Federatsiya rahbarlari 
• O‘zFBF prezidenti — Odil Abdurahmonov

• OʻzFBF vitse-prezidenti — Dmitriy Adisman

• OʻzFBF vitse-prezidenti — Timur Sobirov

• Bosh kotib — Farhod Matkarimov

• Axborot boʻlimi boshligʻi — Daniil Plakida

• IFBB boʻlimi prezidenti — Xabibulla Nizomov

 

Turkum:Oʻzbekistonda Sport Federatsiyalari
Gandbol boʻyicha Oʻzbekiston erkaklar terma jamoasi

Gandbol bo‘yicha O‘zbekiston erkaklar terma jamoasi xalqaro musobaqalarda O‘zbekiston sharafini himoya qiluvchi milliy terma jamoa hisoblanadi. Oʻzbekiston gandbol federatsiyasi tomonidan boshqariladi.

 Tarix 
Milliy terma jamoa 1992-yilda, Oʻzbekiston Xalqaro gandbol federatsiyasiga aʼzo boʻlgandan soʻng tashkil etilgan.

 Osiyo chempionati 
Oʻzbekiston milliy terma jamoasi 2012-yilda gandbol boʻyicha Osiyo chempionatida debyut qilgan. Ismoil Matxoliqov shogirdlari guruh bosqichidagi barcha o‘yinlarda mag‘lub bo‘lishdi — Birlashgan Arab Amirliklari (20:40), Qatar (19:41), Saudiya Arabistoni (14:47) va Bahrayn (15:52). 9-10-oʻrinlar uchun kechgan bahsda Oʻzbekiston terma jamoasi Iordaniyaga imkoniyatni boy berdi (30:32).

2014-yilgi Osiyo chempionatida o‘zbekistonlik gandbolchilar yana barcha uchrashuvlarda mag‘lub bo‘lishdi. Guruh bosqichida Saudiya Arabistoni (21:43), Bahrayn (22:47), Janubiy Koreya (19:32), Eron (22:54) va Xitoy (22:39), yarim finalda esa Xitoy terma jamoalaridan ustun keldi. 9-12-oʻrinlar uchun final — Yaponiya (12:41) va Xitoy bilan 11-12-oʻrinlar uchun oʻyinda qatnashmadi va magʻlubiyatga uchradi (0:10).

2016-yilgi musobaqani oʻtkazib yuborgan Oʻzbekiston terma jamoasi 2018 yilgi Osiyo chempionatida yana ishtirok etdi. Birinchi guruh bosqichida Yaponiya (27:38) va Eronga (18:37) imkoniyatni boy bergan bo‘lsa, 9-14-o‘rinlar uchun o‘tkazilgan guruh bosqichida Yangi Zelandiya (33:19) va Hindistonni (33:19) mag‘lub etib, ilk g‘alabalarini qo‘lga kiritdi. 29:27). 9-10-o‘rinlar uchun kechgan bahsda o‘zbekistonliklar Xitoyga imkoniyatni boy berishdi (21:23).

 Yozgi Osiyo oʻyinlari 
2006-yilda Oʻzbekiston terma jamoasi Dohada boʻlib oʻtgan yozgi Osiyo oʻyinlarining gandbol turnirida ishtirok etdi. Birinchi guruh bosqichida Yaponiya (30:56), BAA (27:46) va Saudiya Arabistoni (23:51) terma jamoalariga imkoniyatni boy berishdi. 13-16-o‘rinlar uchun o‘tkazilgan yarim finalda o‘zbekistonliklar Makaoni (46:35) mag‘lub etgan bo‘lsa, 13-14-o‘rinlar uchun kechgan bahsda Gonkongga imkoniyatni boy berdi (32:35).

 Boshqa turnirlar 
2013-yilda O‘zbekiston terma jamoasi Tailandda bo‘lib o‘tgan Janubi-Sharqiy Osiyo chempionatida Gonkong, Tailand, Vetnam va Filippindan kelgan raqiblarini mag‘lub etib, g‘oliblikni qo‘lga kiritdi.

 Ishlash natijalari 

 Osiyo chempionati 

 1993-2008 — qatnashmagan
 2012 yil — 10-oʻrin
 2014 yil — 12-oʻrin
 2016 yil — ishtirok etmadi
 2018 yil — 10-oʻrin

 Yozgi Osiyo oʻyinlari 

 1994-2002 — qatnashmagan
 2006-yil — 14-oʻrin
 2010-2018 — qatnashmagan

 

Turkum:Oʻzbekiston milliy sport terma jamoalari
Turkum:Oʻzbekistonda gandbol
Regbi boʻyicha Oʻzbekiston milliy terma jamoasi

O‘zbekiston regbi jamoasi — regbi bo‘yicha xalqaro musobaqalarda O‘zbekiston sharafini himoya qiladigan jamoa. 2019-yilda terma jamoa Osiyo 3 °C divizionida oʻynadi. U oʻzining ilk oʻyinlarini 2008-yilda Osiyo Besh Millatlar Kubogida oʻtkazgan. Oʻyinlar Toshkent viloyatidagi „Doʻstlik“ stadionida boʻlib oʻtadi.Regbisti Uzbekistana igrayut vo vtorom divizione / Novosti, sobitiya, mneniya | Uzbekistan

 Tarkibi 
Vikipediyada maqolalari bor mashhur oʻyinchilar:

 Abduvoris Karimov

 

Turkum:Oʻzbekiston milliy sport terma jamoalari
Turkum:Oʻzbekistonda regbi jamoalari
O‘zbekiston tennis terma jamoasi Federatsiya kubogida

Fed kubogidagi tennis boʻyicha Oʻzbekiston terma jamoasi Oʻzbekistonning Fed kubogidagi rasmiy vakili hisoblanadi. Jamoa rahbariyatini O‘zbekiston tennis federatsiyasi belgilaydi.

Jamoa sardori Dmitriy Tomashevich (u bu lavozimda 2009-yildan beri ishlaydi).

Jamoa hozirda Osiyo/Okeaniya zonasi birinchi guruh turnirida ishtirok etmoqda.

Milliy ranglar yuqori koʻk va oq pastki.

 Ishlash tarixi 
Milliy terma jamoa turnirda 1995-yilda debyut qilgan. Ushbu 21 yil ichida jamoa doimiy ravishda mintaqaviy zonada oʻynab, birinchi va ikkinchi guruhlar oʻrtasida harakat qildi va faqat bir marta 2-jahon guruhining pley-off bosqichiga chiqdi. (hozirda terma jamoa tarixidagi asosiy oʻyin hisoblanadi) Slovakiya jamoasiga 0-5 hisobida magʻlub boʻldi. Bu vaqt ichida 86 ta uchrashuv oʻtkazildi (44 ta gʻalaba).

1993-yilgacha milliy terma jamoaning eng yaxshi oʻyinchilari SSSR va MDH terma jamoalarida oʻynashgan.

 Jamoa rekordchilari 
Maksimal umumiy gʻalabalar 37-32 Oqgul Omonmurodova Yakka oʻyinlarda eng koʻp gʻalaba qozonadi 24-15 Oqgul Omonmurodova Juftlik bahslarida eng koʻp gʻalaba qozonish 13-17 Oqgul Omonmurodova Eng yaxshi juftlik 6-3 Iroda Tulaganova / Oqgul Omonmurodova Uchrashuv uchrashuvlarida eng koʻp ishtirok etish 50 Oqgul Omonmurodova Turnirda koʻp yillar 13 Oqgul Omonmurodova

 Terma jamoaning soʻnggi 3 ta oʻyini 
 

 Jamoa rekordlari 

 2004-yilda O‘zbekiston terma jamoasining bir juftligi tay-breyk vaqtida o‘tkazilgan eng ko‘p yig‘inlar soni bo‘yicha turnir tarixidagi rekordning hammuallifiga aylandi: guruh bosqichining 1-tur uchrashuvining hal qiluvchi juftlik bahsida. Osiyo/Okeaniya zonasi guruhida o‘zbekistonlik juftlik birinchi setning tay-brekida Hindiston termasiga 19:21 hisobida imkoniyatni boy berdi. Ikkinchi set Janubiy Osiyo vakillarining aniqroq ustunligi bilan yakunlandi — 1:6. Oʻzbekiston terma jamoasidan oʻsha uchrashuvda Vlada Ekshibarova va Ivanna Izrailova ishtirok etishdi.

 Eslatmalar 

 Yana qarang 

 Tennis bo‘yicha O‘zbekiston terma jamoasi Devis kubogida

 

 Profil na sayte turnira  (angl.)
Turkum:Oʻzbekiston milliy sport terma jamoalari
Turkum:Oʻzbekiston ayollar terma jamoalari
Turkum:Oʻzbekistonda tennis
Argyle Pushti yubiley

Argyle Pushti yubiley - Avstraliyada topilgan eng katta ishlov berilmagan pushti olmos. U G'arbiy Avstraliyadagi Rio Tinto Argyle olmos konida topilgan.

Yubiley kabi yirik toshlar odatda muzeylarga joylashtiriladi yoki Christie's kabi yuqori darajadagi kim oshdi savdo uylarida sotiladi. Christie's o'zining 244 yillik tarixida atigi 10 karatdan katta bo'lgan 18 ta sayqallangan pushti olmosni kim oshdi savdosiga qo'ygan.

Dastlab og'irligi bo‘lgan, och pushti olmosga 2012-yil fevral oyida Pertda"Australia's largest rough pink diamond unearthed". Richard Xou Kim Kam tomonidan ishlov berilgan. Ishlov berish paytida olmosda "bitta asosiy ichki yoriq chizig'i" borligi aniqlandi. Olmosning li bo‘lagi Melburn muzeyiga sovg'a qilingan.

 

Turkum:Pushti olmoslar
Pushti meros

Pushti meros 2018-yilda Harry Winston, Inc. tomonidan sotib olingan pushti rangdagi olmos. Unga bosh direktor Nayla Hayek tomonidan Winston Pink Legacy nomi berilgan. Olmos Christie kim oshdi savdosida 50,375 million Shveysariya frankiga (50 million dollar) sotilgan.

Pushti meros 1918-yilda Janubiy Afrikada topilgan va bir vaqtlar De Beersni boshqargan Oppengeymerlar oilasiga tegishli bo‘lgan. Olmos platina halqaga o'rnatilgan. 

 Yana qarang 

 Daryoi Nur
 Olmoslar ro‘yxati
 Pushti yulduz (olmos)

 

Turkum:Pushti olmoslar
Barbodhan

Barbodhan — Hindiston gʻarbidagi Surat tumanida joylashgan qishloq. U Tapti daryosining shimoliy qirgʻogʻida joy olgan. Bu Olpad Taluka yurisdiktsiyasi tarkibiga kiradi.

 Etimologiyasi 
Mahalliy folklorga koʻra, Barbodhan nomi arabcha Bāb Aden yoki „Adan darvozasi“ nomidan kelib chiqqanBāb 'Adn in Arabic can also mean 'The Gate to Paradiseʼ.. Maʼlumki, bir paytlar Makkaga haj ziyoratiga yo‘l olgan musulmonlar Surat dengiz portiga ketayotib, shu qishloq orqali o‘tib ketar ekanlar, shu sababli bu hudud shunday nom olgan. Baʼzi ga koʻra, qishloq portugal olimi va sayohatchisi Duarte Barbosa sharafiga nomlangan, ammo bu ehtimoldan ancha yiroq, sababi u hech qachon bu hududda yashamagan. Yaqinda Barbodhan qishlogʻi „Oltin qishloq“ deb nomlana boshlandi. Qishloq ko‘p yillardan buyon mavjud bo‘lib, qabristondagi qabr toshlari bu yerga taxminan uch-to‘rt yuz yil avval musulmonlar dafn etilganidan dalolat beradi. Bir manbaga koʻra, bu yerga birinchi hind musulmonlari tashrif buyurgan boʻlib, Ravat familiyasi boʻlgan bir necha aka-uka Navsari yaqinidagi Nosirpur Bxattidan koʻchib kelgan boʻlishi mumkin.

 
Qishloqda yashovchi barcha musulmon aholisi Surti sunniy, Vohra musulmonlari yoki Deobandi Tabligʻi Jamoat Harakatidan keyin Surti musulmonlari deb tasniflana bishlandi.

Qishloqqa tegishli baʼzi umumiy familiyalar quyidagilardir: (Atcha/Atchia/ATTCHA), ADIYA/Adia, NALLA, MULLA, KALLA (KALA), NANA, Ganchi, PATEL,/Esa/ISA, Ravat, RAJA, JEEVA//JIVA), JINA, Makda, ABU va … boshqa qishloq aholisi LIMALIYA (KAVAS), Attan (KOSAD), AHEMEDJI), NANI NAROLI, sushivala (surat) gangat, Shoh, Shayx, Gulzor, Rajjab va boshqa familiyaliklar bu hududda yashaydi.

Bir qator hindu oilalari Buyuk Britaniyada, xususan, Keniyadagi Prestonda istiqomat qiladilar.

 Bizneslar 
Rama Newsprint and Papers Ltd Barbodhanda dan ortiq maydonni egallagan yirik tegirmon majmuasiga ega. Bu Hindistonning eng yirik xususiy sektor kompaniyasi boʻlib, ushbu mahsulotni bitta joyda ishlab chiqaradi. Bu yerda qogʻoz fabrikasi, shisha zavodi, dehqonchilik qishloq xoʻjaligi, parrandachilik fermasi, baliqchilik va boshqalar faoliyat yuritadi.
 Yana qarang 

 Suratning diqqatga sazovor joylari roʻyxati

 

 

 Barbodhan hamjamiyatining tarixiy veb-sayti 
 Surti sunniy Vohra musulmon taʼlim jamiyati
 Surti sunniy Vohra veb-sayti

Turkum:Surat tumanidagi qishloqlar
Turkum:Surat shahar atrofidagi hududlar
Turkum:Koordinatalar Vikimaʼlumotlarda
Barnala tumani

Barnala Hindistonning Panjob shtatidagi tumanlardan biridir. Sangrur tumanidan ajralib chiqqan. Bu shimolda Ludhiana tumani, shimoli-gʻarbda Moga tumani, gʻarbda Bathinda tumani va boshqa tomondan Sangrur tumani bilan chegaradosh markazda joylashgan tuman. 2011-yilgi aholini roʻyxatga olish maʼlumotlariga koʻra, Barnala tumani aholisi 5,96,294 kishini tashkil etadi.  Barnala muhandislik, sanʼat, tibbiyot va tijorat sohasida yetarli taʼlim berish uchun yetarli miqdordagi kollejlarga ega. Shuningdek, Barnala sanoatlari bilan mashhur. Ushbu tumanda asosan jahon darajasidagi sochiqlari bilan mashhur boʻlgan ikkita asosiy Industries Trident Group tashkil etilgan. Ikkinchi yirik sanoat kombaynlari, standart kombaynlar ishlab chiqarish korxonasi ham shu yerda faoliyat yuritadi.

Bu shimolda Ludhiana tumani, shimoli-gʻarbda Moga tumani, gʻarbda Bathinda tumani va boshqa tomondan Sangrur tumani bilan chegaradosh hududda joylashgan tuman. Tumanning hozirgi deputati AAP vakili janob Meet Hayer hisoblanadi

2011-yil holatiga koʻra, bu Panjobning eng kam aholisi boʻlgan tumanidir (23 dan).

 
2011-yilgi aholini roʻyxatga olish maʼlumotlariga koʻra, Barnala tumani aholisi 595,527 kishini tashkil etadi, bu Solomon orollari yoki AQShning Vayoming shtatiga teng. Bu Hindistonda 527-oʻrinni egallaydi (jami 640 tadan). Aholi zichligi ni tashkil etadi. 2001-2011-yillar davomida uning aholisining oʻsish sur’ati 13,16% ni tashkil etdi. Barnalada har 1000 ta erkakka 876 ta ayol toʻgʻri keladi va savodxonlik darajasi 68,9% ni tashkil qiladi. Rejalashtirilgan kastalar aholining 32,24% ni tashkil etdi.

Hudud telefon indeksi: 01679

Pochta indeksi: 148101

Avtomobil kodlari diapazoni: PB 19

2011-yilgi aholini roʻyxatga olish vaqtida aholining 95,14% panjobi va 4,30% hind tilini birinchi til sifatida bilganligi aniqlangan.

 Taniqli odamlar 

 Ram Sarup Anxi — panjob yozuvchisi, yozuvchi va shoir
 Surjit Singx Barnala — siyosatchi, Panjob shtatining bosh vaziri boʻlib ishlagan
 Karam Singx — Param Vir Chakrasining birinchi tirik oluvchisi boʻlgan askar

 Yana qarang 

 Chananval
 Farvohi
 Uppli

 

 

 

Turkum:Barnala
Turkum:Barnala tumani
Turkum:Panjobdagi tumanlar
Turkum:Barnala tumanidagi shahar va shaharchalar
Abdurrahmon ibn Yazid

Abdurrahmon ibn Yazid ( —
Abu Muhammad Abdurrahmon ibn Yazid ibn Joriya al-Ansoriy,? — 98/716-17,?) — madinalik tobeʼin.

 Oilasi 
Amr ibn Avf urug‘idan. Onasi — Jamila bint Sobit ibn Abu-l-Aqlah Umarning nikohida bo‘lgan, keyinchalik undan ajrashgan ayol sahobalardan. Otasi esa, Vado hajining bir bo‘limini rivoyat qilgani bilan tanilgan Yazid ibn Joriya­dir.

 Hadislari 
Ishonchli roviy hisoblangan Abdurrahmon ibn Yazid ko‘proq Umar, Abu Ayyub al-Ansoriy, Abu Luboba ibn Abdulmunzir va amakisi Mujammi’ ibn Joriyalardan hadis rivoyat etgan. Undan Qosim ibn Muhammad ibn Abu Bakr va Ibn Shihob az-Zuhriy kabi tobeʼinlar hadis rivoyat qilganlar.

 Faoliyati 
­Abdurrahmon ibn Yazid Umar ibn Abdulaziz Hijozda hokimlik qilgan davrda, bir muddat Madina qoziligi vazifasini ado etgan.

 

 Ibn Saʼd. At-Tabaqāt al-kubrā. — Bayrut: 1388/1968. V, 84; 
 Xalifa ibn Xayyot. Tabaqāt. — Riyoz: 1402/1982. 237; 
 Al-Buxoriy. At-Tarӣx al-kabӣr. — Haydarobod: 1360-80/1941-60. III/I, 363; 
 Ibn Abu Hotim. Al-Jarh va-t-taʼdӣl. — Haydar­obod: 1371-73/1952-53. II/II, 299; 
 Inb al-Asir. Usd al-g‘āba. — Qohira: 1390-93/1970-73. III, 500-501; 
 Ibn Hajar. Tahzӣb at-tahzӣb. VI, 298-299; 
 Mücteba Uğur. „Abdurrahman b. Yezîd“. TDV İA. — İstanbul: 1988. I, 177.
Abdurrahmon ibn Gʻanm

Abdurrahmon ibn Gʻanm ( — Abdurrahmon ibn Gʻanm ibn Kurayz ibn Honiy al-Ash’ariy,?, Yaman — 78/697,?) — tobeʼin, faqih.

 Hayoti va faoliyati 
Payg‘ambar hayotlik paytlarida tug‘ilgan. Asli yamanlik. Otasi sa­hobalardan bo‘lganligi haqida turli rivoyatlar bor. Muoz ibn Jabal Payg‘ambar tomonlaridan Yamanga yuborilganida (10/631-yil) unga hamrohlik qilgan va Muozning vafotiga qadar undan ayrilmasdan fiqh ilmini o‘rgangan. Shu bois „Sohibi Muoz“ (Muozning do‘sti) deb atalgan. Umar, Usmon, Ali, Abu Zarr, Abu Hurayra, Abu Dardo, Muoviya va boshqa ko‘p­lab sahobalardan hadis rivoyat qilgan. Hadis rivoyatida siqa deb qabul qilingan Abdurrahmon ibn Gʻanmdan o‘g‘li Muhammad, Abu Idris al-Xavloniy, Makhul va Atiyya ibn Qays kabi ko‘plab tobeʼinlar rivoyat qilganlar. Ahmad ibn Hanbal ham „Musnad“da undan mursal hadislar rivoyat qilgan. Abdurrahmon ibn Gʻanm fiqhni o‘rgatish uchun Umar, ayrim da Usmon tomonidan Shomga yuborilgan. Bir muddat Falas­tinda bo‘lib, Marvon bilan birga 684-yilda Misrga safar qilgan. Uning nomi Falastin, ayniqsa, Shom atrof­larida mashhur bo‘lgan. da shomlik tobeʼin olimlarining barchasi undan fiqh ilmini o‘rganganlari zikr qilingan.

 

 Ibn al-Asir. Usd al-g‘āba. — Qohira: 1390-93/1970-73. III, 487; 
 Az-Zahabiy. Siyar. IV, 45-46; As-Suyutiy. Husn al-muhāzara. — Qohira: 1387/1967. I, 217; 
 Orhan Çeker. „Abdurrahman b. Ganm“. TDV İA. — İstanbul: 1988. I, 162.
Abdurrahmon ibn al-Horis

Abdurrahmon ibn al-Horis ( — Abu Muhammad Abdurrahmon ibn al-Horis ibn Hishom ibn al-Mug‘iyra ibn Abdulloh ibn Umar al-Qurashiy al-Maxzumiy, 1/622,? — 43/663-64, Madina) — tobeʼin.

 Hayoti va faoliyati 
Otasining vafotidan keyin onasi Fotima bint al-Valid Umar bilan turmush qurgach, Abdurrahmon ibn al-Horis Umarning himoyasida bo‘ladi. Oldin ismi Ibrohim bo‘lgan, biroq xalifaligi davrida payg‘ambarlar nomi bilan atalganlarning ismini o‘zgartirishni o‘ylagan Umar, uning ismini Abdurrahmonga almashtirgan.
Fotima bint al-Valid olimligi va saxiyligi bilan mashhur bo‘lgan. Xalifa Usmonning qiziga uylangan. Jamal voqeasida Oysha tomonida turib jang qilgan. Oysha uni maqtab „Abdurrahmon ibn al-Horisga o‘xshagan o‘nta farzandim bo‘lganida, uyim­da o‘tirib ularni tarbiyalashni hamma narsadan ustun tutgan bo‘lardim“, degan.

Usmon Mushaf nusxalarini ko‘paytirib, turli mintaqalarga tarqatishga qaror qilgach, bu ishni amalga oshirishni Zayd ibn Sobit, Saʼid ibn Os, Abdulloh ibn Zubayr va kuyovi Fotima bint al-Validga topshirgan. Usmon shahid qilinganida Fotima bint al-Valid o‘sha yerda bo‘lgani sababli yaralangan.

 Hadislari 
Umar, Usmon, Abu Hurayra, Oysha, Ummu Salamalar kabi sahobalardan hadis rivoyat qilgan. Undan esa fuqahoi sab’a­dan biri bo‘lgan o‘g‘li Abu Bakr, shuning­dek, Abu Qiloba, Shaʼbiy singari muhaddislar hadis rivoyat qilganlar. Rivoyat qilgan hadislari „Sahӣh al-Buxārӣ“ va to‘rtta buyuk „Sunan“ kitoblarida zikr qilingan. Fotima bint al-Valid Muoviya­ning xalifaligi davrida vafot etgan.

 

 Ibn Saʼd. At-Tabaqāt al-kubrā. — Bayrut: 1388/1968. V, 5-6; 
 Al-Buxoriy. At-Tarӣx al-kabӣr. — Haydarobod: 1360-80/1941-60. V, 272; 
 Ibn Abdulbar. Al-Istӣ’āb. — Qohira: 1328. II, 426; 
 Ibn al-Asir. Usd al-g‘āba. — Qohira: 1390-93/1970-73. III, 431-432; 
 Az-Zahabiy. Si­yar. III, 484-485; 
 Ibn Hajar. Al-Isāba. — Qohira: 1328. II, 394; III, 66.